Θανάσης Καραθάνος

Ο Θανάσης Καραθάνος (Βερολίνο, 1967) είναι ελληνογερμανός παραγωγός ταινιών. Έχει συμμετάσχει σε πάνω από 40 ταινίες, ελληνικές και μη, μερικές εκ των οποίων απέσπασαν και βραβεία. Έχει αποσπάσει ένα βραβείο στα Asia Pacific Screen Awards, για τη συμμετοχή του στην παραγωγή, στο έργο Tulpan (2008), ένα βραβείο στα Jerusalem Film Festival, για τη συμμετοχή του στην παραγωγή, στο έργο Ajami (2009), καθώς επίσης κι ένα βραβείο από την Ελληνική Ακαδημία Κινηματογράφου, για το έργο Τετάρτη 04:45  (2016). Είναι μέλος του Ευρωπαϊκού Ινστιτούτου Κινηματογράφου και της Γερμανικής Ακαδημίας Κινηματογράφου.

Επίσης, συμμετείχε στην παραγωγή του πολυβραβευμένου έργου του Πολ Βερχόφεν, Εκείνη (2016).  Η καριέρα του στον κινηματογράφο ξεκίνησε στα τέλη του 1990. Τελειώνοντας τις σπουδές του στο Πάντειο, ξεκίνησε το μεταπτυχιακό του στη Γερμανία, όμως δεν το ολοκλήρωσε ποτέ, για να ασχοληθεί με τον κινηματογράφο. Γεννημένος στο Βερολίνο, ήρθε σε ηλικία 2 ετών στην Ελλάδα, για να ξαναφύγει αργότερα για τη Γερμανία, όπου από το 1998, διατηρεί τη δική του εταιρεία παραγωγής ονόματι Τwenty Τwenty Vision. To 2003, συνίδρυσε και την εταιρεία Pallas Film.

Παραπομπές

Εξωτερικοί σύνδεσμοι 
 Thanassis Karathanos στο iMDB
 THANASSIS KARATHANOS στο Rotten Tomatoes
 Thanassis Karathanos Pictures and Images

Έλληνες παραγωγοί ταινιών
Γερμανοί παραγωγοί ταινιών
Απόφοιτοι Παντείου Πανεπιστημίου